b'\n_START_ARTICLE_\nLucanus laminifer\n_START_SECTION_\nKjennetegn\n_START_PARAGRAPH_\nEn stor (41-85 millimeter), slank, m\xc3\xb8rk hjortebille. Mandiblene hos hannen er lange og tynne, noen ganger nesten like lange som kroppen, noks\xc3\xa5 rette. De er fint sagtakkede, ofte med en litt st\xc3\xb8rre tann p\xc3\xa5 undersiden n\xc3\xa6r roten. Pannen er V-formet uthulet foran. De kneb\xc3\xb8yde antennene har vanligvis en fire-leddet vifte. Kj\xc3\xb8lene langs sidene og bakkanten er h\xc3\xb8ye og skarpe, med et lite "horn" over hvert antennefeste. Beina er brune. _NEWLINE_Hunnen er brunsvart, kan v\xc3\xa6re helt naken eller med noks\xc3\xa5 tette, lysbrune h\xc3\xa5r p\xc3\xa5 sidene.\n_START_SECTION_\nUtbredelse\n_START_PARAGRAPH_\nArten er utbredt i Myanmar, Thailand, det s\xc3\xb8rlige Kina og Indokina.'